କୋଲେସେଭେଲାମ, ଏକ ବିକ୍ରୟ ନାମ ୱେଲଚୋଲ, ହେଉଛି ଏକ ଔଷଧ ଯାହା ଉଚ୍ଚ ରକ୍ତକୋଲେଷ୍ଟେରଲ ଚିକିତ୍ସା ପାଇଁ ବ୍ୟବହୃତ ହୁଏ । ଏହାର ଚିକିତ୍ସା ପାଇଁ ସାଧାରଣତଃ ଷ୍ଟାଟିନ୍ ପସନ୍ଦ କରାଯାଏ । ଆୟୁଷ ଉପରେ ପ୍ରଭାବ ଅସ୍ପଷ୍ଟ । ଏହା ଟାଇପ୍-୨ ମଧୁମେହ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ବୁକୁଜ୍ୱାଳା, ଏବଂ ଅଇ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, ଅନ୍ତନଳୀ ଅବରୋଧ ଏବଂ ଚର୍ବି ଦ୍ରବଣକ୍ଷମ ଭିଟାମିନ୍ ଅଭାବ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ବାଇଲ୍ ଏସିଡ୍ ସିକ୍ୱେଷ୍ଟ୍ରାଣ୍ଟ । ୨୦୦୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୪ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ କୋଲେସେଭେଲାମ ଅନୁମୋଦିତ ହୋଇଥିଲେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ୨୦୨୧ ସୁଦ୍ଧା ଏକ ମାସର ଚିକିତ୍ସା ଖର୍ଚ୍ଚ ୧୧୫ ପାଉଣ୍ଡ ହୁଏ । ଯୁକ୍ତରାଷ୍ଟ୍ରରେ ଏହି ଏକ ମାସର ଚିକିତ୍ସା ନିମନ୍ତେ ପ୍ରାୟ ୭୦ ଡଲାର ଖର୍ଚ୍ଚ ହୁଏ ।